 iye ọjọ mélòó ni ó ṣeéṣe kí omíyalé àgbàrá ya ṣọọbù ṣọṣẹ láwọn ìpínlẹ kọọkan ló rílẹdè Nìájiria  : jọba àpapọ ti kéde pé ó ṣeéṣe kí àwọn ìpínlẹ tí odò River Benue gba ọdọ wọn kọjá bẹrẹ sí ní omíyalé àgbàrá ya ṣọọbù ní ọsẹ kan sí àsìkò yìí bí orílẹèdè Cameroon ṣe ṣí odò Ladgo.Mínísítà fún ìbojú àánú woni àti pípa òṣì rẹ, Dókítà Betta Edu ní ìgbìmọ kan tí ààrẹ Bola Tinubu gbé dìde láti wá ojútùú sí ìṣòro náà yóò bẹrẹ sí ní gbé àwọn ètò kalẹ láti rii dájú ìpalára tí ìjàmbá náà yóò fà kò ní kọjá bó ṣe yẹ.Betta Edu rọ àwọn gómínà àwọn ìpínlẹ yìí láti tètè gbé ìgbésẹ, kí wọn kó àwọn ènìyàn ìpínlẹ wọn tọ wà ní àwọn agbègbè tí ẹkúnwọ omi yìí le ṣe àkóbá fún lọ sí òkè odò, níbi tí ààbò tó péye ti wà fún wọn.Ó ní ààrẹ Tinubu níbi ìpàdé ìgbìmọ aláṣẹ Nàìjíríà tó wáyé lọjọ Ajé ti pa á láṣẹ fún gbogbo àwọn ilé iṣẹ tí ọrọ náà kàn láti foríkorí, kí wọn wá ọnà àbáyọ sí ìṣòro ọhún.Ó ṣàlàyé pé pẹlú bí Cameroom ṣe sí odò Lagdo, kò ní pẹ tí àwọn ìpínlẹ tí wọn wà ní àwọn bèbè omi yìí yóò bẹrẹ sí ní rí ìpalára rẹ àti pé omíyalé jẹ ìṣòro kan gbòógì ní orílẹ èdè Nàìjíríà èyí tó ti fá ìpàdánù ẹmí àti dúkìá.Ààrẹ ti fún wa níṣẹ láti ri dájú pé a gbáradì bó ṣe yẹ fún ìpalára ṣíṣí odò Lagdo.Lára àwọn nǹkan tí àwọn ìjọba ìpínlẹ yìí gbọdọ kọkọ mójútó ni pé gbogbo àwọn ojúṣàn àgbàrá àti kòtò ìdominù ló wà ní mímọ.Bákan náà ló ní àwọn ìjọba ìpínlẹ yìí gbọdọ ṣe ètò ìlanilọyẹ tó péye fún àwọn ará ìlú lórí ìpalára omíyalé àgbàrá ya ṣọọbù.Gbogbo àwọn ará ìlú tó bá kọ, tí wọn kò bá fẹ kó kúrò níbi tí omíyalé ti le ṣe ìjàmbá fún wọn ni ìjọba nílo láti mójútó nítorí orílẹ èdè yìí ko tún gbọdọ fijú winá ìpàdánù ẹmí àti dúkìá sọwọ omíyalé àgbàrá ya ṣọọbù bíi ti ọdún tó kọjá.Bẹẹ náà ni Mínísítà fétò àyíká Iziaq Salako àti Mínísítà fọrọ omi àti ìmọtótó, Ọjọgbọn Joseph Utsez tí wọn wà níbi ìpàdé náà ṣèlérí láti gbé ìgbésẹ akin láti mójútó omíyalé àgbàrá ya ṣọọbù náà. 